Bestyrelsens beretning for året 2025

Så gik endnu et år også i Sommerbyen Ejbylund. Der har som sædvanlig været rigeligt at se til for bestyrelsen, med alle mulige opgaver af vidt forskellige karakter.
Kredsadministration.
2025 var jo første år hvor kredsadministration har haft regnskabet gennem hele året og bestyrelsen er stadig meget glade for at vi valgte denne løsning. Kredsadministration har fået rigtig mange foreninger ind i det forløbne år og har løbende udvidet deres medarbejderstab. I år har kredsadministration også fået opgaven med at udarbejde vores vandregnskab til alle haverne. Bestyrelsen anbefaler klart generalforsamlingen til at genvælge kredsadministration som vores regnskabsadministrator.
Brønde / Banketter
Pga. vores andet store projekt grusveje genopretning, har denne opgave været sat i bero i 2025, men vil selvfølgelig blive genoptaget når grusveje projektet er færdigt ila. sæsonen 2026.
Grusveje / pladser.
Som sagt på sidste generalforsamling, ville bestyrelsen i efteråret 2025 i igangsætte projekt genopretning af grusveje og pladser. Lad det være sagt med det samme, et kæmpe arbejde. Indhentning af diverse tilbud, møder med de forskellige entreprenører, udvælgelse af endelig entreprenør samt detail planlægning. Entreprenøren Grusvej.dk blev valgt og gik i gang med alle veje/ pladser på Kamillevænget, i oktober. Opstarten blev lidt udfordret pga. at grusvej.dk skulle have haft leveret en ny vejmaskine, som blev noget forsinket og først kom 2 1/2 dage efter opstart, men det lykkedes alligevel at nå i mål. Der er enkelte pladser som pga. underlaget ikke blev helt som grusvej, gerne ville have det og de har givet dekort, samt ændret i tilbuddet, så vi selv kan vælge om der er nogle pladser der skal have samme behandling som selve grusvejene. (den store tur). Dette arbejde går bestyrelsen i gang med lige så snart sneen er væk.
Planen er at 2 etape, alle veje/ pladser på Karsevænget går i gang primo sæsonstart 2026. Nærmere om dette kommer selvfølgelig på mail til alle på Karsevænget. Når vi går i gang, er det selvfølgelig MEGET vigtigt at der ikke står biler og trailere samt diverse andet på veje og pladser, der hindrer / forsinker arbejdet.
Når alt er færdigt vil Grusvej.dk udfærdige et tilbud til os for fremtidig vedligeholdelse af vejene, så de forbliver i god stand. Mere om dette senere.
Vandmålere.
Vores vandmålere er fra 2009, og bestyrelsen har ved sidste vandaflæsning i oktober, ved selvsyn konstateret, at der er rigtig mange som dårligt kan aflæses mere.  Det er ved at være tid til at de skal skiftes. I kolonihave kreds Vest er der flere haveforeninger det har været igennem det samme de sidste par år og alle er skiftet til fjernaflæste målere. Bestyrelsen har fået 3 tilbud på udskiftning til fjernaflæste vandmålere og fremsætter et forslag på generalforsamlingen om igangsættelse af udskiftning.
Nabostridigheder og adfærd.
En af de mere kedelige bestyrelsesopgaver, er når naboer ikke rigtig kan tale sammen og løse deres problemer selv. Bestyrelsen har i 2025 haft 2 af disse sager samt en kedelig sag angående voldelig adfærd. Disse er forsøgt løst med dialog samtaler samt en påtale for ikke acceptabel adfærd.
Fællesarbejde.
32 haver valgte i 2025 at købe sig fri for fælles arbejdet. Ærgerligt, at så mange fravælger at komme til fællesarbejde og i stedet betaler sig fra det. Det er jo kun 2 timer, en gang i sæsonen. Ud over at vi får lavet noget, så er det en rigtig god mulighed for at få mødt og talt med andre kolonister.
Digitallisten (maillisten).
Der er nu kun 6 haver, der ikke er på listen.
Hjemmesiden.
Som de fleste nok har set, så er der ikke sket så meget designmæssigt på hjemmesiden i løbet af sæsonen. Men nu er der håb forude. Vi er så heldige i Ejbylund at en af vores nye husejere Mia, have 3, er Multimediedesigner og arbejder bl.a. med opsætning af hjemmesider. Mia har tilbudt at hjælpe os med at få sat en mere indbydende hjemmeside op samt hjælpe med vores nyhedsbreve. Tusind tak til Mia.
Pladsvandringer:
Husk at holde jeres del af pladsen, er man i tvivl om hvad stykke man har, så ligger der pladstegninger på Ejbylund.dk og ellers kom op i kontortiden.
Bestyrelsen har bemærket at der er flere haver hvor hækkene ud mod fællesarealerne er blevet alt for høje. Dette vil være et fokusområde i sæson 2026. Hjælp dig selv og få klippet den ned inden der for alvor kommer blade på, så gør du dig selv en stor tjeneste.
I 2025 fik vi også flere henvendelser fra Glostrup forsyning om at renovationsbilerne nogen steder ikke kunne komme ind pga. meget brede hække eller udhæng fra træer ind over vejene ind til p pladserne. Kan dem, der har haver ud mod de veje ikke prøve at tage det i opløbet i 2026.
Hussalg.
Der er i sæson 2025 solgt 11 huse.
Kolonihaver overbebyggelser / helårsbeboelse.
Som i sikkert alle har bemærket, så har der jo det sidste års tid været en del skriverier og mulige tiltag mod ovenstående. Bestyrelsen kan desværre ikke komme med noget nyt i den forbindelse, da der ikke er kommet nogen direkte udmeldinger fra kommune eller andre instanser. Så vi må se hvad der findes på i fremtiden.

Til slut skal der lyde en stor tak til dem der frivilligt laver arrangementer i foreningen.
Tina for banko, Majbrit for fredagscafeen, May for Pinsearrangementet og Havepræmiering samt Majbrit og Paw for det flotte vinsmagning og Tapas arrangement og til Vild med Vilje gruppen.

Med venlig hilsen 
Bestyrelsen



